Aquí teniu tots els vídeos de les diferents audicions d'aquest curs 2020-21\nVídeo alumnes de Jardí Música I:\nJardí Musical II:\nLlegeix més sobre Audicions Fí de Curs 2020-21\nAquest estiu, l'escola de música Manuel Lattur s'ompli de cursos.\nProfessionals que impartiran el curs:\nTrombó: David Pont\nFlauta: Maria José Muñoz\nTrompeta: César Asensi\nSaxofon: Marta Romero\nClarinet: Vicent Crespo\nViola: Pilar Marín\nPer a més informació podeu escriure un correu o trucar-nos per telèfon.\nLlegeix més sobre Cursos d'Estiu 2021\nEntra en el apartado de Escuela y encontrarás toda la información. https://www.fembanda.org/val/escola/719/matricula-escola\nLlegeix més sobre Matrícula Escola\nDurant aquestes últimes setmanes del curs escolar, les visites dels músics de l'Agrupació Art. o professors d'instrument a les aules de Jardí III, s'intensifiquen. D'aquesta manera els alumnes poden conéixer molt millor els instruments i escollir el que més els agrada per començar a tocar-lo\nLlegeix més sobre Aprendre música de manera divertida!\nLlegeix més sobre Exposició "Les Nostres Compositores"\nDirigits per Javier Pinto, la Banda Juvenil va fer el seu primer concert després que el març de 2021 apareguera aquesta pandèmia que tant ens estat canviant la vida.\nDurant el concert comparem en la presència de Celia Marín, que va ser l'encarrega de narrar les històries i presentar tot el programa.\nLlegeix més sobre Concert de la Banda Juvenil- Música en familia 2021\nTots els curs, es realitza a l'escola les audicions per cordes, on la major part dels alumnes d'instrument interpreten una peça, siga quin siga el seu nivell, doncs la finalitat d'aquestes audicions és perdre la por escènica i que els seus familiars i amics puguen anar veient la seua progressió. A causa de la pandèmia, el curs passat es realitzaren totes des de casa, aquest curs, hi una barreja entre vídeos enregistrats a casa i altres a la classe junt amb el professor.\nLlegeix més sobre Audicions per Cordes '21. Escola de música Manuel Lattur\nAquest cap de Setmana, els professors de l'escola de música han tingut la sort de poder treballar amb Carmen Paula Romero, una persona que estima la seva feina.\nCom diu ella. "Cantar, i sobretot en conjunt, és essencial per als xiquets. No només pels valors musicals que els aporten, que són incomptables, sinó també pels grans valors humans i vitals que s'aprenen quan un grup de persones crea, EN CONJUNT, art i bellesa."\nDes de l'escola de música continuarem formant-nos per poder fer-vos cada dia més de la música.\nLlegeix més sobre Cor en Grau Elemental. Curs impartit per Carmen Paula Romero\nRqRqR no parem fins aconseguir la igualtat!!\nL'Agrupació Artística Musical de Dénia es va adherir el passat any aquest projecte contra la violència de gènere “RqRqR: no pararem fins a aconseguir la igualtat”, impulsat pel Consell Escolar de la Comunitat Valenciana en el qual FSMCV col·labora.\nQuè és RqRqR?\nLlegeix més sobre 8 de març, Dia Internacional de les Dones\nAlgunes de les peces interpretades.\nLlegeix més sobre Concert Santa Cecília 2020


València celebra aquest divendres el Dia Internacional de la Traducció - Diari La Veu\nEscriba el número 620448\nValència celebra aquest divendres el Dia Internacional de la Traducció. L'acte tindrà lloc aquest divendres, dia 26 de setembre, a les 19 hores a Ca Revolta -Sta. Teresa, 10, València-. [+ info.]\nOrganitzada per l'Associació d'Escriptors en Llengua Catalana (AELC), Ca Revolta i el PEN Català, es farà una taula redona titulada ‘Traduir poesia d'ahir i d'avui. Una aproximació a la traducció de poesia a partir de tres casos singulars: Walt Whitman, Tristan Tzara i Marin Sorescu’, amb els traductors Vicent Alonso, Xavier Montoliu, Corina Oprae i Jaume C. Pons Alorda, moderats per Begonya Pozo.\nA continuació, hi haurà un recital de les obres traduïdes: Per entre els dies, de Marin Sorescu (trad. Xavier Montoliu i Corina Oprae), L'home aproximatiu, de Tristan Tzara (trad. Vicent Alonso) i Fulles d'herba, de Walt Whitman (trad. Jaume C. Pons Alorda).\nActes a Alboraia i Tavernes de la Valldigna\nA més d'aquest hi ha programats altres actes de celebració del Dia Internacional de la Traducció.\nAixí, a Alboraia el dia dels traductors estarà dedicat a la traducció teatral, amb la representació d'una tria de textos teatrals traduïts i una lectura dramatitzada col•lectiva.\nDiumenge serà el torn de Tavernes de la Valldigna, amb un acte dedicat a la traducció de l'anglès, amb una lectura col•lectiva de poemes i una actuació musical . I el mateix dia 30, a València, hi haurà una lectura col•lectiva de textos organitzada per Intersindical Valenciana, en col•laboració amb Voluntariat pel Valencià-Escola Valenciana i la Societat Coral El Micalet [+ info.]\nEl Dia Internacional de la Traducció és una commemoració internacional que se celebra cada 30 de setembre, amb motiu de Sant Jeroni, cèlebre traductor de la Bíblia. Fou la Federació Internacional de Traductors, qui va iniciar la diada l'any 1953, i a partir de 1991 ha estat progressivament adoptada pels traductors d'arreu del món.\nEscriba el número 769617


cotó de sucre: d’abril 2011\nBy Cotó de sucre a 28 d’abril 13 comentaris:\nPer Setmana Santa a ca la Mercè no paren d'entrar dotzenes i dotzenes d'ous. No és que que els vengui d'extraperlo, és només que ha començat la mini temporada de fer MONES.\nFa anys que la pregunta que més li fan a la Mercè el Dia de la Mona, quan coincideix amb la colla al voltant d'una paella de fideus rossos, és "Quantes n'has fet enguany?". Com que aquell dia està una mica cansada de tanta mona la resposta no és gaire precisa, però cap any se n'escapa de fer-ne de 20 a 25. No és que tingui tants fillols i filloles, de fet, entre ella i els de casa en tenen vuit, per tant aquestes mones es fan de forma inexcusable, i fins a 25 es fan perquè a ca la Mercè són així. És una manera de demostrar carinyo i agraïment a algunes persones, ja siguin família, amics o simplement coneguts. Per tant, podríem ben bé dir que la Mercè s'ha convertit en la padrina adoptiva de molts d'aquells que l'envolten.\nTemps enrere fèiem les mones de gema d'ou i granet d'ametlla per la vora, fruita confitada pel damunt i farcides de melmelada, ara ja fa temps que les fem farcides i cobertes amb mantega dolça i ametlla laminada torrada.\nI com que tot s'encomana, ara a ca la Cori enlloc de fer dues mones com sempre feien, se'n fan vuit. I una d'elles és aquesta que veieu aquí, VISCA EL BARÇA!!!!!\nINGREDIENTS: (per un motlle d'uns 25 cm de diàmetre)\nBescuit o pa de pessic:\nEngeguem el forn a 160º. Preparem el motlle untant-lo amb mantega i espolsat de farina o folrem la base amb paper parafinat. Es baten, amb batedor elèctric o màquina de muntar, els rovells i la meitat de les clares amb el sucre fins a punt de cinta, és a dir, fins que en resulta una barreja que es triplica en volum i es torna molt espumada i blanquinosa S’hi barreja la farina i es remena amb suavitat fins que en quedi ben integrada. Es munten la resta de les clares fins a punt de neu i s’hi barregen amb molta suavitat. S’enforna (el forn ja ha d’estar calent) a 160º C, aproximadament 30-45 minuts. Es treu del forn, es deixa refredar i es desmotlla.\n- 250 g de mantega tova (a pomada)\nEs posa el sucre cobert d’aigua, amb les gotes de suc de llimona, en un cassó i es fa bullir fins fer un almívar a punt de fil fort. Quan està bastant tebi es va tirant damunt de la mantega tova (no líquida) i es va batent amb el batedor elèctric fins que quedi com una crema fina i homogènia. Si se'ns desfà molt la mantega, quan ho tinguem tot barrejat ho posem a la nevera fins l'endemà que estarà pres, llavors hi passem altra vegada el batedor (uns 10 minuts) fins que es torni una cremeta de mantega\nuntuosa i blanquinosa.\nS’utilitza o es reserva a la nevera i quan es vol fer servir es treu una estona abans perquè no estigui dura a l’hora d’escampar (si convé s’hi torna a passar el batedor). Es pot tenyir de colors amb colorant alimentari.\nS'obre el bescuit per la meitat, s'unta amb mantega, es tanca. S'escampa més mantega per les vores i pel damunt. S'hi enganxa l'ametlla laminada torrada per tot arreu. Es posa la mona a la plàtera amb la blonda. A partir d'aquí se li posa la figura de xocolata, les gemes de coco i els tocinillos i tots els guarniments que es vulguin: plomalls de colors, fruita confitada, flors de massapà, flors de sucre, ou filat, animalons diversos, etc.\nLa recepta que utilizem per a fer aquest bescuit o pa de pessic dóna un resultat excel·lent de textura i de gust, no li cal posar cap tipus de llevat perquè pugi. El treball que fem al sucre i als ous batuts fins a punt de cinta, més l'afegir les clares muntades ja fa entrar molt d'aire a la massa que serà el que farà fer-la pujar i que quedi molt esponjosa. És una base perfecta per muntar qualsevol altre tipus de pastís.\nMolt bona Pasqua 2011!!!!!\nBy Cotó de sucre a 22 d’abril 21 comentaris:\nEtiquetes de comentaris: bescuit, la Mona\nBy Cotó de sucre a 18 d’abril 13 comentaris:\nBy Cotó de sucre a 15 d’abril 13 comentaris:\nBy Cotó de sucre a 12 d’abril 14 comentaris:\nBy Cotó de sucre a 07 d’abril 10 comentaris:\nCom que veiem que passen els dies i no arriba la trucada de la televisió, tal com crèiem que passaria després d'anar a TV3, hem pensat que si La Riera no va a cotó de sucre, nosaltres anirem a La Riera, ja, ja.\nEns hem proposat un petit repte. Per Nadal ens van regalar el llibre de la sèrie televisiva La Riera, nosaltres l'anem seguint i ens fa molta gràcia perquè part de la història gira a l'entorn d'un restaurant i la seva cuina, la llàstima és que el Pere Arquillué no en sigui el cuiner principal, je, je. Doncs bé, volem fer i anar publicant el menú gourmet de La Riera seguint les receptes que surten al llibre.\nEl més normal seria començar pels entrants, seguir amb els segons i acabar per les postres, però començarem pel final. Així doncs, avui us presentem les famoses Estrelletes de la Riera.\nLa recepta no es diferencia gaire de la que fem servir per fer el pastís sacher, només en varien les quantitats. La recepta és la següent:\nEs desfà la xocolata amb la mantega al foc, remenant i amb cura que no s'aferri. En un bol muntem fins a punt de cinta els rovells d'ou i el sucre (fins que quedi una pasta d'un groc blanquinós). S'hi afegeix la barreja de xocolata i mantega, la farina i el llevat i es remena tot amb suavitat. Es munten les clares a punt de neu i també s'hi barregen. Ho aboquem als motllets en forma d'estrella i ho coem al forn, que ja ha de ser calent, a 170º fins que són cuites.\nCobertura: es desfà la xocolata amb l'aigua al foc, procurant que no es cremi, hi afegim el sucre llustre i remenm bé. Posem les estrelletes damunt d'una reixeta i a sota una safata, aboquem a raig la cobertura fins que en quedi ben coberta. La que cau dins la safata la recollim i la podem tornar a utilitzar, si se'ns pren, la tornem a escalfar. Al cap d'una estona d'abocar la cobertura n'espolsem algunes amb cacau en pols i unes altres amb coco ratllat.\nSi no teniu els motlles amb forma d'estrella, podeu dibuixar i retallar una estrella en un cartró i coure la mateixa pasta dins d'un motlle rectangular i gran, que quedi la pasta ben escampada perquè no faci molt de gruix. Un cop cuit i desmoltllat se'n poden anar retallant amb l'ajuda del patró de cartró\nApa doncs, senyors guionistes! Espavileu-vos que aquí estem esperant sortir a la sèrie. Si no podem optar a la plaça de xef que deixarà vacant la Maribel, ens conformem a fer de "fons de pantalla" degustant el menú gourmet o fent un cafè mentre el Claudi (Pere Arquillué) fa els seus negocis a la taula del costat.\nBy Cotó de sucre a 04 d’abril 27 comentaris:\nEtiquetes de comentaris: berenar, La Riera, postres, xocolata


Sol·licitud de subvencions per a finançar les despeses de les activitats forestals i agrícoles i ramaderes, les d'empreses de serveis, la millora dels habitatges, la restauració del patrimoni arquitectònic, les entitats culturals, cíviques i esportives i les instal·lacions tèrmiques de biomassa i l'eficiència energètica en edificis en l'àmbit dels parcs naturals de la província de Barcelona, any 2020 - 2021\nAccedir a ajuts econòmics en el marc de la convocatòria de concessió de subvencions a persones físiques o jurídiques per a fer front a les despeses de les activitats forestals i agrícoles i ramaderes, les d'empreses de serveis, la millora dels habitatges, la restauració del patrimoni arquitectònic, les entitats culturals, cíviques i esportives i les instal·lacions tèrmiques de biomassa i l'eficiència energètica en edificis en l'àmbit dels parcs naturals de la província de Barcelona, any 2020-2021.\nLa dotació pressupostària de la convocatòria és de tres-cents cinquanta mil euros (350.000,00€).\nLes persones físiques o jurídiques de la demarcació de Barcelona que hagin de realitzar activitats forestals i agrícoles i ramaderes, les d'empreses de serveis, la millora dels habitatges, la restauració del patrimoni arquitectònic, les entitats culturals, cíviques i esportives i les instal·lacions tèrmiques de biomassa i l'eficiència energètica en edificis en l'àmbit dels parcs naturals i espais protegits que gestiona la Diputació de Barcelona.\nEl termini de presentació de les sol·licituds comença el dia 2 de juny de 2020 i finalitzarà el dia 6 de juliol de 2020.\nLes sol·licituds es podran presentar-se mitjançant el model normalitzat i hauran d'incorporar o adjuntar la següent informació:\n1.- Sol·licitud de subvenció:\na) Persones jurídiques\n2) Fotocòpia de l'Escriptura de constitució o Estatuts.\n6) Declaració jurada de no haver percebut ajudes que hagin excedit un límit màxim de 200.000,00 euros durant un període de tres anys.\n7) Caldrà aportar memòria valorada del projecte o activitat pel què es demana la subvenció, d'acord amb model normalitzat. En cas de què sigui necessari per a la millor comprensió de l'objecte de la subvenció, caldrà adjuntar a part projecte tècnic amb la documentació necessària per a la descripció de l'obra: plànols, memòria, amidaments, preus unitaris i pressupost total desglossat.\n8) Pressupost previst per al projecte pel que es demana la subvenció, d'acord amb el model normalitzat.\n9) Dades bancàries del destinatari en imprès normalitzat (quan no s'hagin aportat amb anterioritat).\n10)\tEn el cas d'associacions o fundacions caldrà que acreditin estar inscrites al corresponent registre oficial.\n11)\tCòpia de la declaració censal d'alta d'activitat.\n1) Fotocòpia del DNI del/de la sol·licitant i/o del/de la representant legal.\n2) Declaració responsable de la concurrència dels requisits per poder obtenir la condició de beneficiari/ària d'acord amb el model normalitzat.\n3) Caldrà aportar memòria valorada del projecte o activitat pel què es demana la subvenció, d'acord amb model normalitzat. En cas de què sigui necessari per a la millor comprensió de l'objecte de la subvenció caldrà adjuntar a part projecte tècnic amb la documentació necessària per a la descripció de l'obra: plànols, memòria, amidaments, preus unitaris i pressupost total desglossat, previst per al projecte pel que es demana la subvenció, d'acord amb el model normalitzat.\n4) Dades bancàries del destinatari en imprès normalitzat (quan no s'hagin aportat amb anterioritat).\n5) En el cas de les persones físiques titulars d'activitats econòmiques, declaració censal simplificada per a persones físiques i còpia del document de confirmació de l'Administració a la comunicació d'obertura del centre de treball.\nA més de la documentació esmentada s'haurà d'aportar la següent documentació en funció de la línia de subvenció per a la qual es demana.\n2.- Les sol·licituds hauran d'anar acompanyades de la següent documentació:\n1) Annex número 1:\na) Memòria de l'activitat per la qual se sol·licita subvenció amb la descripció i objectius o resultats que es pretenen aconseguir.\n2) Annex número 2:\na) Pressupost amb indicació del seu cost total per al finançament de la qual se sol·licita subvenció.\n3) Annex número 3:\na) Declaració responsable de reunir els requisits per ser beneficiari d'acord amb l'article 13 de la Llei 38/2003, de 18 de novembre, General de Subvencions.\nb) Compromís del sol·licitant d'executar el projecte o activitat, així com la resta de condicions de la subvenció.\nc) Compromís de sotmetre's a les actuacions de comprovació a efectuar per l'òrgan concedent i al control financer que pugui efectuar la Intervenció General de la Diputació de Barcelona.\nd) Que l'entitat a la qual representa, ha sol·licitat o preveu sol·licitar per a qualsevol activitat, a altres àrees de la Diputació de Barcelona, o per la mateixa activitat a altres Administracions Públiques o entitats privades.\ne) Que es compromet a comunicar a la Diputació de Barcelona, en el moment de la justificació de la subvenció atorgada en el marc d'aquesta convocatòria, l'obtenció d'altres subvencions per a la mateixa activitat.\n4) Annex número 4:\na) Declaració en què es manifesti disposar de les certificacions legalment establertes per acreditar que les persones que s'adscriguin a la realització de les activitats subvencionades no han estat condemnades per sentència ferma per algun delicte contra la llibertat i indemnitat sexual.\nDes d'aquesta mateixa fitxa, s'ha d'accedir amb idCAT Mòbil, amb certificat digital personal (idCAT, DNIe, FNMT, etc.), o amb Cl@ve a la tramitació electrònica de la Diputació de Barcelona, emplenar el formulari seguint les instruccions i adjuntar-hi la documentació necessària per a la sol·licitud de la subvenció.


Ajuntament de Bonastre - El Municipi\nEts a: Portada > El Municipi\nEl municipi es troba situat en una petita vall encerclada pels contraforts de la serra del Quadrell. El terme municipal té una extensió de 24'86 Km². i és drenat pels torrents d'Hortal, de Quitèria i de Mercadé, els quals recullen les aigües pluvials de les muntanyes veïnes, així com de les fonts que es troben al seu llit i també de fonts naturals, repartides pel terme.\nL'agricultura és la principal activitat de la població. La meitat de les terres del terme es troben ermes, ocupades per garriga i petits rodals de pi blanc. Les terres de conreu són totalment de secà. El conreu principal és la vinya, sobretot macabeu i parellada, seguit de l'ametller i l'olivera, també hi ha avellaners, garrofers i arbres fruiters, sobretot presseguers. Com a complement de l'agricultura hi ha dos ramats d'ovelles i granges d'aviram i bestiar porcí.\nAntigament s'explotaven mines de ferro, de plom argentífer, pedreres calcàries i de guix, però deixaren de ser rendibles a l' introduir-se noves tecnologies.\nDes de final del segle passat l'emigració ha estat una constant en el municipi, actualment l'arribada de famílies barcelonines els caps de setmana i els períodes de vacances, han donat un nou impuls al poble.\nMés informació actualitzada a la Vikipèdia de Bonastre:


e-colònies.cat : Un any del nou reglament de protecció de dades\nActualitzat el 26/06/2019\nUn any del nou reglament de protecció de dades\nEl 25 de maigva fer un any de l’aplicació del Reglament europeu General de Protecció de Dades (RGPD), que ha suposat un autèntic tsunami normatiu a tota la Unió Europea i noves obligacions per a les empreses.\nEl dia 6 de desembre de 2018 es va publicar al BOE la nova Llei Orgànica 3/2018, de 5 de desembre, de Protecció de Dades i Garantia dels Drets Digitals (LOPD), que adapta el model establert per Reglament Europeu de Protecció de Dades, i introdueix novetats mitjançant el desenvolupament de matèries contingudes en el mateix. Aquesta Llei, substitueix l’anterior Llei Orgànica 15/1999, de 13 de desembre, de Protecció de Dades de Caràcter Personal.\nSeguint els articles de la pròpia llei, Lant Advocats destaca les següents novetats rellevants:\n1. Regula de forma específica i separada el tractament de dades de les persones mortes: Les persones vinculades al difunt per raons familiars o de fet, així com els hereus, poden sol·licitar l'accés, rectificació o supressió, llevat que el difunt ho hagués prohibit expressament o així ho estableixi una llei.\n2. Reforça els requisits del consentiment: quan es requereixi el consentiment per a una pluralitat de finalitats ha de constar que aquest s’atorga, de manera específica i inequívoca, per a totes elles. S'elimina el concepte de consentiment tàcit i aquest es converteix en una acció positiva i expressa. La nova LOPD vol assegurar que el consentiment pel tractament de les dades personals derivi d'una declaració o una clara acció positiva.\n3. Situa l'edat mínima pel consentiment dels menors d'edat en els 14 anys. També es regula expressament el dret del menor o tercers a sol·licitar la supressió de les dades facilitades per aquest a les xarxes socials o altres serveis de la societat de la informació durant la seva minoria d’edat.\n4. Es limita el consentiment com a base jurídica pel tractament de categories especials de dades (ideologia, afiliació sindical, religió, orientació sexual, creences o origen racial o ètnic), de manera que s’exigeixen condicions addicionals pel seu tractament.\n5. El tractament de dades de naturalesa penal per a finalitats diferents de les de prevenció, investigació, detecció o enjudiciament d'infraccions / sancions penals, només es podrà dur a terme quan s'empari en una norma de la UE o normes amb rang de llei.\n6. Reconeix el mecanisme de doble capa i el contingut mínim de la informació bàsica que s'ha de donar als interessats per complir amb el deure d'informació (especialment per internet). La normativa pretén que el ciutadà conegui de forma clara i senzilla els aspectes més importants del tractament, i pugui accedir a la resta d’informació a través d'un enllaç directe.\n7. Es desenvolupa la regulació aplicable a l’exercici dels drets dels interessats. En aquest sentit, l’article 32 afegeix l’anomenat “bloqueig de les dades”, per tal que es procedeixi a la rectificació o supressió de les dades personals.\n8. Es regula específicament i, excepte prova en contra, s’entenen legitimats en base a l’interès legítim i/o l’interès públic determinats tractaments de dades personals (tractament de dades de contacte, sistemes d'informació creditícia; operacions mercantils; videovigilància, sistemes d'exclusió publicitària, sistemes d'informació de denúncies internes).\n9. Afegeix un catàleg de situacions que cal tenir en compte a l'hora de determinar l'aplicació de les mesures tècniques i organitzatives en supòsits en que el tractament pugui donar lloc a majors riscos (discriminació, frau, menors, discapacitats, perfils personals, etc.).\n10. Aclareix la distinció entre la posició de responsable i d’encarregat de tractament, així com les obligacions que han de complir cada un d’ells.\n11. Estableix un sistema de denúncia interna anònima, per posar en coneixement d'una entitat privada la comissió d'actes o conductes que puguin ser contraris a la normativa. Aquests sistemes són imprescindibles perquè les persones jurídiques puguin acreditar la diligència necessària per quedar exemptes de responsabilitat penal.\n12. Inclou un catàleg complet d'entitats que han de nomenar, obligatòriament, un delegat de protecció de dades i notificar-ho a l'Agència Espanyola de Protecció de Dades. Entre d'altres:\nCentres sanitaris amb obligació de conservar històries clíniques\nCentres docents de formació reglada\nPrestadors de serveis de la informació\nFederacions esportives que tractin dades de menors\nPublicitat i prospecció comercial basada en perfils\n13. Concreta la forma d'iniciar el procediment sancionador i la seva durada, diferenciant els supòsits de: (i) falta d'atenció d'una sol·licitud d'exercici de drets; (ii) determinació de l'existència d'una possible infracció; i (iii) tramitació del procediment com a conseqüència de la comunicació de la reclamació presentada davant una altra autoritat nacional de control. Així mateix, inclou un catàleg obert d'infraccions dividides en tres categories (lleus, greus i molt greus).\n14. Reconeix i garanteix un nou catàleg de drets digitals, entre els quals s’inclou la neutralitat i l’accés universal a internet, la seguretat i l'educació digital, la protecció dels menors a internet, la rectificació o actualització de la informació a internet, el dret a l'oblit en els cercadors i en les xarxes socials o la regulació del dret al testament digital.\n15. Reforça la privacitat de l'empleat i el seu dret a la desconnexió digital i a la intimitat front l'ús de dispositius digitals, la videovigilància i la geolocalització en l'àmbit laboral, permetent que els convenis col·lectius garanteixin una major protecció.\n16. Amplia la vigència dels contractes d'encarregat del tractament subscrits amb anterioritat a l'aplicació del RGPD fins a la seva data de venciment o, en cas d'haver-se pactat de manera indefinida, fins el 25 de maig de 2022.\nPotser t'interessa: Nova reglamentació en matèria de protecció de dades.\nprotecció de dadesLantACCAC


La Festa del Renaixement es declara Festa d'Interès Turístic Nacional\nInforma: Ajuntament de, Premsa\nDimecres, 27 de juliol de 2005 a les 18:20\nTortosa (el Baix Ebre) - El ministre d'Indústria, Turisme i Comerç, Jose Montilla, va anunciar la resolució durant l'acte d'agermanament entre Tortosa i la ciutat francesa de Le Puy en Velay, en presència de l'alcalde, Joan Sabaté, la regidora d'Agermanaments, Jana Muñoz i l'alcaldessa de Le Puy, Arlette Arnaud Landau.\n"És un plaer per a mi poder anunciar-los que hem resolt que la Festa del Renaixement passi a formar part de les Festes declarades d'Interès Turístic Nacional del nostre país". Així anunciava el ministre d'Indústria, Comerç i Turisme, José Montilla, el lliurament de la màxima distinció turística estatal per a la Festa del Renaixement, una notícia força celebrada per tota la ciutadania.\nL'anunci es va realitzar en el marc de l'agermanament entre Tortosa i la ciutat francesa de Le Puy en Velay, presidit pel ministre. També hi era present bona part del consistori municipal, entre els quals hi havia el regidor de la Festa, Jordi Bonilla, i de l'organització de la Festa, amb el seu director, Enric Roig, i un bon nombre de ciutadans i ciutadanes. Els Reials Col·legis van ser l'escenari escollit per rubricar aquest agermanament iniciat ja fa vuit anys arran de l'intercanvi entre les dues festes renaixentistes tant la del Renaixement de Tortosa com la Fete du Roi de l'Oisseau i que ara pretén establir vincles educatius, socials i culturals, més enllà de la col·laboració amb motiu de llurs recreacions històriques.\nLa declaració de Festa d'Interès Turístic Nacional va ser la notícia, però, més celebrada, ja que segons va explicar el ministre, gràcies a aquest reconeixement, la Festa passarà a incorporar-se a les activitats de promoció que organitza la Secretaria General de Turisme com l'elaboració de publicacions, pàgines web i campanyes publicitàries al mercat exterior. El ministre va exposar àmpliament quins eren els motius que havien portat a declarar la Festa del Renaixement d'interès nacional. "Em consta que l'esforç dut a terme per Tortosa per donar impuls a la Festa del Renaixement és elevat.\nUn esforç adreçat a l'assoliment de dos objectius principals: el primer, la recuperació del nucli històric de la ciutat, reactivat gràcies a la Festa del Renaixement, i la revitalització del sentiment d'orgull i de pertinença a aquest territori a través del coneixement del passat." El ministre va continuar dient: "Estic convençut que, amb la celebració periòdica d'aquesta Festa del Renaixement, Tortosa assolirà un lloc prominent entre els municipis considerats exemplars, tant per la seva capacitat de mobilització i implicació de la ciutadania, com per la seva capacitat de promoció del territori que li és propi, a través d'una pensada innovadora.Es tracta d'un municipi que, lluny de voler deixar el seu passat en l'oblit, és capaç de mirar enrere i treure'n fruit pel demà".\nL'alcalde, Joan Sabaté, va rebre aquest nomenament amb molta satisfacció per l'esforç que s'ha realitzat durant aquests deu anys de la festa que l'han consolidat i l'han convertit en un dels actius turístics, patrimonials i econòmics tant de Tortosa com de les Terres de l'Ebre. En aquest sentit, l'alcalde va valorar que aquesta distinció permetrà "promocionar encara més la ciutat arreu del món".\nMés informació: http://www.tinetdigital.org


POLÍTICA - 21/02/2019 23:04 / Redacció\nURGENT: Puigdemont respon a l'amenaça d'Arrimadas de visitar-lo amb aquesta piulada demolidora\nEl President Carles Puigdemont se'n va anar a l'exili de Bèlgica a finals d'octubre de 2017. Així va evitar entrar a una presó madrilenya i va poder explicar des d'Europa i a Europa la repressió i la ignomínia de l'Estado espanyol. Des d'ençà, s'ha mogut amb total llibertat per gairebé tot el territori comunitari sense tenir cap problema.\nEl passat 12 de febrer es va donar el tret de sortida al judici polític als representants del poble de Catalunya. Els consellers, després de molt de temps en silenci, van poder explicar la seva visió dels fets i van destrossar, una vegada rere una altra, la versió de l'acusació. En aquest sentit, Jordi Sànchez, va RECORDAR AQUI que van ser els propis agents de la policia espanyola qui li van recomanar que pugés al cotxe. El Fiscal, tal com vam VEURE AQUI, va intentar una jugada bruta, en què va provar d'enganyar, sense èxit, Sànchez, inventant-se un mail.\nLa líder de Ciudadanos a Catalunya, Inés Arrimadas, seguint amb la seva estratègia de crispació, va anunciar ahir, tal com us vam EXPLICAR AQUI, va anunciar una visita del seu partit, amb ella al capdavant, a la Casa de la República de Waterloo.\nEl President Carles Puigdemont hi ha reaccionat i ha recordat que l'última diputada que el va intentar visita a Bèlgica en va sortir escaldada, ja que va ser expulsada de Ciudadanos per aquest motiu. Es refereix a Carolina Punset, exdirigent del partit taronja al País Valencià.\nParaules clau: CARLES PUIGDEMONT AMENAÇA INES ARRIMADAS PIULADA TWITTER


Transformació digital per eixamplar l’impacte social: potenciant l’omnicanalitat per al consum responsable - Grup Clade\nAbacus va posar en marxa al 2019 un pla estratègic amb vigència a 2021, centrat en la gestió dels valors i la implicació dels socis i sòcies de consum i de treball en un projecte col·lectiu, compartit.\nUna de les línies més importants d’aquest Pla és la Transformació Digital. Una de les actuacions més rellevants és la posada en marxa d’una nova botiga online (abacus.coop). La funció d’aquest espai és facilitar l’experiència de compra, considerant les noves tendències de consum.\nLa nova web, més moderna i amb una millor usabilitat, dona prioritat a que la persona usuària pugui trobar el producte que busca, però en especial donant resposta a la seva necessitat potenciant en una gamma rellevant de productes els valors associats que incorpora. Aquest enfocament és especialment interessant per als àmbits relacionats amb l’aprenentatge, el joc i la lectura, on és important saber quines capacitats poden arribar a desenvolupar-se, especialment entre els nens i nenes. Aquesta perspectiva, incorporada a l’àmbit digital, fidelitza i diferencia però especialment ajuda a comprendre la importància de triar de manera responsable la compra d’un producte, oferint continguts de qualitat associats que es canalitzen mitjançant les xarxes socials d’Abacus.\nConsiderant que una gran part del consum digital es fa a través dels dispositius mòbils, el nou espai és totalment responsive i permet adquirir els productes sense registrar-se.\nLa transformació digital d’Abacus va més enllà de la nova botiga on line. A 21 de les botigues físiques ja s’ha posat en marxa un sistema de recollida express en només dues hores per facilitar la comoditat de la persona sòcia clienta i estalviar en transport incidint en una millora de l’impacte ambiental a la vegada que es millora l’eficiència del servei, recollint en un dels punts més propers de casa seva. Aquesta mesura ha estat molt ben acollida per part de les persones sòcies de consum i clientes que veuen una alternativa responsable i de proximitat a l’àmbit digital que els ajuda a incorporar la sostenibilitat en els seus hàbits quotidians.\nUn element més d’aquest procés de transformació és la incorporació d’eines tecnològiques a les botigues físiques de la cooperativa per facilitar l’experiència de consum també a l’àmbit presencial. Per aquest motiu s’han situat espais informatius a 9 botigues, entre d’altres eines, permetent fomentar l’autonomia i el coneixement dels productes per part del consumidor a la botiga a la vegada que incideix en la qualitat del servei dels equips. Connectar transformació digital i impacte positiu és possible.


Grec 2016: Maibaum\nConcepció: Jordi Galí. Amb: Jordi Galí, Lea Helmstädter, Jérémy Paon, Silvère Simon, Vania Vaneau (alternativament) i Anne-Sophie Gabert.\nPodeu venir quan l'estructura ja estigui aixecada, entrar-hi o només fer-hi un cop d'ull. Veniu de dia o de nit, quan la il·luminació li conferirà un aspecte especial, però el millor és que veieu els performers aixecar aquesta estructura monumental i, per tant, que gaudiu des del primer moment de la instal·lació. Té com a centre un masteler d'alumini de dotze metres d'alçada del qual pengen prop de dues-centes cordes. Cinc membres i col·laboradors de la companyia les aniran manipulant, teixint així un habitacle que, al final de l'actuació, farà evidents el significat i la necessitat de cada gest que han fet. Veureu treballar els performers-constructors coordinadament durant un període de dues hores, durant les quals sereu lliures d'anar i venir o de mirar-vos les operacions des de qualsevol angle. És una proposta de Jordi Galí, un jove coreògraf i ballarí format a l'Institut del Teatre de Barcelona. Després d'haver interpretat peces de coreògrafs com Wim Vandekeybus, Anne Teresa De Keersmaeker o Maguy Marin, Galí va començar a desenvolupar un treball de creació personal que l'ha dut a fundar i dirigir la companyia Arrangement Provisoire. Amb ella ha ideat unes peces que ens parlen del diàleg entre el gest i l'objecte.


estovalles beix cotó stars 150x150cm | Botiga Online casa viva\nestovalles beix cotó stars 150x150cm\n16,95 € Ref. 2016606 -\nEstovalles de color beix amb estrelles blanques, de cotó 100%.\nlongitud: 150.000 cm\nEstovalles de color beix amb estrelles blanques amb un tamany de 150x150cm i de disseny exclusiu Casa Viva. El seu material és el cotó 100%, i la podrem complementar amb varietat de productes tèxtils per la cuina amb el mateix estampat. De la mateixa col·lecció STARS manyopla beix Stars 17x30cm\nEstovalles de color beix amb estrelles blanques amb un tamany de 150x150cm i de disseny exclusiu Casa Viva. El seu material és el cotó 100%, i la podrem complementar amb varietat de productes tèxtils per la cuina amb el mateix estampat. Informació addicional


El lleixiu del Sr. Pàmies\nEl lleixiu del Sr. Pàmies\n03/11/2018 Apunts amb llibertat\nFarmacèutiques i interessos del capital\nPer Josep Maria Muntané\nNo sé quina mena d'alarma social s'ha produït amb la notícia que el lleixiu podria ser un remei per l'autisme, però tot plegat em sembla bastant patètic; moltíssima gent sense cap coneixement del tema tractant un entès en plantes medicinals d'irresponsable per amunt.\nJo, com no sóc cap entès en la medicina, ni en la química, ni en res de tot això, no tindré la gosadia de tractar d'irresponsable al Sr. Pàmies, com tampoc la tindré per donar-li la raó.\nImagino la gent que, sense saber ni un borrall de medicina, ha imaginat que el Sr. Pàmies recomana un got ben ple de lleixiu tal com surt de la garrafa del supermercat. Aquesta mateixa gent deu d'imaginar-se que el liti, element molt tòxic, que serveix per als trastorns bipolars, es pot treure d'una bateria de qualsevol automòbil, o que el ferro, tan necessari per les anèmies, es consumeix menjant-se un plat de claus o de ferritges, i així, mil exemples més, i de substàncies molt més tòxiques que el lleixiu. Però han parlat les farmacèutiques.\nEl que pot haver passat, és que el Sr. Pàmies hagi descobert alguna cosa que, les farmacèutiques i les químiques, amb la seua reputació tan impol·luta, no hagin sabut trobar; alguna cosa que potser és massa econòmica, o massa efectiva; per tant, hagin optat per desacreditar un descobriment que ni els pertany ni els fóra rendible. De fet, però, ja han aconseguit els seus objectius: crear alarma social, desacreditar els herbolaris, bona part de la saviesa popular que els representa una competència, i, de pas, millorar la seua pròpia imatge, reputació i la confiança de la gent.\nL'honestedat de les empreses farmacèutiques i químiques ja fa molt de temps que és denunciada per molts experts i expertes; totes sabem que si un medicament no és rendible, es retira del mercat i es deixa de fabricar, se substitueix per un de més car, independentment de si és efectiu o necessari, i a fer calaix, que és de allò que es tracta, i mantenir la reputació, encara que ells no s'hagin pres la molèstia de fer les corresponents proves.


La importància d'interpretar les etiquetes dels productes i conse\nLa importància d'interpretar les etiquetes dels productes i consells sobre postres saludables, a "La paella pel mànec"\nCom interpretar les etiquetes dels productes alimentaris i els seus anuncis publicitaris i escollir quins són beneficiosos per a la nostra salut ha estat un dels exercicis de la quarta edició del taller "La paella pel mànec", organitzada per l'Associació Andorrana contra el Càncer (Assandca). A més a més, també s'han exposat ingredients saludables i receptes de postres destinades a tothom.\nMalgrat la imatge suculenta que mostren alguns productes alimentaris i els seus anuncis publicitaris, els ingredients de les etiquetes reflecteixen una realitat molt diferent i que s'oposa totalment a una alimentació saludable, sobretot perquè són processats i per la presència de grans quantitats de sucres i additius.\nAquesta reflexió ha estat el nucli del taller "La paella pel mànec" que ha organitzat l'associació contra el càncer Assandca, obert a tot el públic de forma gratuïta. La food designer i guia del taller, Lorena Palacios, explica el plantejament: "he relacionat una mica les tendències i els mites que hi ha amb certs productes que es relacionen amb el càncer o que diuen que són bons, quina és la realitat, quins productes i com ho fa la indústria del màrqueting per vendre més amb aquesta excusa, i com ho podem fer a casa per fer-ho bé i utilitzar-los de manera correcta".\nLes recomanacions de com dur a terme una vida saludable estan destinades a tothom, tot i que s'ha remarcat que si es pateix la malaltia, sempre s'ha de comptar amb el consell del metge. Palacios explica que "no hi ha res que sigui específic per una persona que té càncer, ja ho he dit altres vegades". Afegeix que "tant de bo hi hagués alguna cosa que fos miraculosa, un producte que per a aquestes persones sigui bo, però no hi ha res més que una dieta saludable i fer exercici és molt important".\nEls principals objectius del taller són dos. El president d'Assandca, Josep Saravia, destaca que "la primera és divulgar el fet que es perdi una mica la sensació que el càncer és una paraula tabú i, per l'altre costat, explicar a la gent que podem menjar millor de com ho estem fent".\nA tall de mostra, s'han exposat alguns ingredients saludables i receptes de postres com ara galetes de xocolata, pa de pessic de plàtan, iogurt amb fruita o batuts diversos. Hi han participat una seixantena de persones que han pogut prendre nota dels consells i tastar aquestes elaboracions. Les anteriors edicions del taller es van centrar en pautes per elaborar plats de forma ràpida o alguns exemples de primers i segons plats beneficiosos per a la salut.


PINTEN BASTOS PER AL PATRIMONI HISTÒRIC – exit21.org\nEls grafitis formen part del paisatge urbà de Barcelona. Per qualsevol carrer o avinguda es veuen persianes (a excepció de les expressament decorades) empastifades amb pintades abstractes d’un gust més que qüestionable. Els grafiters aprofiten qualsevol superfície prou ample per plasmar el seu particular expressionisme sense cap sentit de l’ètica ni, per descomptat de l’estètica.\nPerò, els “artistes” de carrer, a l’hora de triar els seus objectius per fer de les seves no fan distincions entre les persianes, les quals els semblen totes iguals. Tant se val que siguin de comerços ordinaris o d’establiments amb història. Negocis emblemàtics com el restaurant Can Culleretes o la botiga de queviures Múrria no han escapat a les accions vandàliques. Tampoc dues relíquies del metro de Barcelona.\nEXQUISIDESA INTERIOR, VULGARITAT EXTERIOR\nAl número 5 del carrer Quintana, al Barri Gòtic ,s’ubica el restaurant Can Culleretes, el més antic de Catalunya i el segon d’Espanya. Fundat el 1786 per la família Agut Manubens, el nom del local radica en la frase “Necessitem més culleretes”, molt repetida pels cambrers en seus inicis. L’oferta gastronòmica de Can Culleretes abasta els plats més típicament catalans.\nNo obstant, però, fa uns mesos, la persiana que protegeix l’històric restaurant mentre roman tancat va quedar empastifada per unes pintades vandàliques. Els grafits també van abastar els panells que flanquegen l’entrada, tapant l’any d’inauguració. Els gargots plasmats al teló metàl·lic contrasten amb les exquisides il·lustracions murals que decoren el menjador, les quals representen escenes quotidianes del segle XVIII.\nL’INCIVISME ALIMENTA LA INDIGNACIÓ\nAl xamfrà on conflueixen els carrers Roger de Llúria (número 85) i València està emplaçada la botiga de queviures Múrria. El negoci, actualment regentat per Joan Múrria, és tota una institució al barri, ja que porta existint des que va obrir el 1898. A l’interior, d’aire “vintage” es pot trobar un ampli assortiment de productes “delicatessen” com formatges, embotits ibèrics o patés de foie.\nL’emblemàtica botiga d’estil modernista tampoc es va lliurar de la incursió dels pseudo-artistes. Aquest fet va provocar la indignació de Gloria Serra, presentadora de l’espai de reportatges “Equipo de Investigación” (La Sexta). Serra, a les xarxes socials, es pregunta al respecte: “Fins on arriba la impunitat amb els que exhibeixen els seus trofeu a Instagram? I la venda incontrolada d’esprais a botigues de presumptes artistes?”\nRELÍQUIES DEL METRO TACADES\nEls grafiters senten debilitat pels combois del metro o Rodalies. El que no senten és respecte per la història del suburbà barceloní. Un clar exemple el demostra la imatge d’un tren de la sèrie 300 aparcat (va prestar servei entre el 1924 i el 1987) pintat de dalt a baix. El que té més delicte és que es tracta d’una unitat amb l’aspecte primigeni. Originalment, els trens de la sèrie 300 lluïen una combinació negre-grana (el 1956 es va canviar pel verd-crema), amb els vidres de les portes el·líptics.\nLa mateixa sort va córrer l’últim supervivent de la sèrie 1000, model assignat a les Línies 4 i 5 entre el 1970 i el 2007. L’exemplar, arraconat a les cotxeres de Vilapicina (el passat 25 de maig va ser transportat al desballestador de la Zona Franca), va quedar convertit en una tela sobre la qual es van plasmar una mostra d’art subversiu. La gosadia dels incívics amb esprai sembla no tenir límits. Mentre no s’hi posi remei a la plaga dels graffitis, pinten bastos per al patrimoni històric.\n← “Les tres germanes”, una reflexió sobre el patiment\nJurassic world Dominion, el estreno esperado →


Guanyar considera ridícules les explicacions de l’alcalde sobre el cas bulevard | GUANYAR ALCOI\nGuanyar considera ridícules les explicacions de l’alcalde sobre el cas bulevard\nEstefania Blanes: “Ha perdut tota credibilitat després de constatar que abans d’eleccions tampoc es va informar sobre el pla de pagaments a Ortiz”\nGuanyar Alcoi ha tingut per fi accés a l’auto pel qual es resol la sol·licitud d’execució provisional de la sentència per la qual l’Ajuntament haurà de pagar 4’3 milions d’euros a Enrique Ortiz per la rescissió del contracte del bulevard, i la informació és encara més greu de la que fins ara s’ha donat a conèixer. L’auto arriba a l’Ajuntament el dia 26 de març, dos mesos abans de les eleccions, i fins i tot el PSOE va remetre la seua proposta de pla de pagaments abans dels comicis del 24 de maig, i a més a més “s’ha tingut accés a aquesta sentència de ‘refiló’ i en comptagotes dos mesos després de que es fera el pla de pagaments, és a dir, quatre mesos després de què es notificara a l’Ajuntament”, remarca la portaveu de Guanyar Alcoi, Estefania Blanes.\nInclús membres de la corporació socialista, durant la setmana passada, han justificat aquesta opacitat defensant que si es feia públic aquest auto, Ortiz podria emprendre accions que perjudicaren l’economia de l’Ajuntament, no obstant Estefania Blanes assenyala que aquest argument “és totalment inversemblant” ja que “no és creïble pensar que Ortiz no fóra informat pels seus procuradors tan prompte com es coneixera aquesta notificació judicial”.\nAhir en Junta de portaveus l’alcalde ha accedit a donar explicacions sobre el tema, i aquestes han resultat del tot insuficients. Segons la portaveu de Guanyar Alcoi, “realment ens sembla ridícul el que ens vol fer creure l’alcalde, que assegura que no ho va fer públic per a que cap partit féra un ús irresponsable d’aquesta informació. Diu ben poc al seu favor el fet de creure’s més responsable que la resta, i alhora jutjar qui pot utilitzar electoralment o no la informació. Però el cert és que amagar-ho ja és fer-ne ús: la política es fa per acció o per omissió, i en aquest cas l’alcalde va concórrer a les eleccions amagant un assumpte que, per una banda, perjudicava clarament a Sedano, fent un favor immens a Ciudadanos, un grup polític amb el qual Francés manté una sospitosa complicitat. Però a més, va amagar a l’opinió pública un pagament que causa un incident greu en el pressupost municipal, i tot i així setmanes després encara es permetia el luxe de presentar grans projectes tot i saber que hi haurà serioses dificultats per executar-los”.\nL’ocultació d’aquesta informació posa en entredit la transparència dels socialistes, i fins i tot l’honestedat de la qual presumia l’alcalde en el seu discurs d’investidura: “Constatar aquesta realitat ens porta a conclusions molt clares: el PSOE ha perdut la seua credibilitat, almenys en assumptes que es puguen referir a la cerca de responsabilitats d’anteriors governs en assumptes foscos. El seu encobriment a la gestió de Sedano ens fa preguntar-nos si realment tenen algun interés en recuperar per a les arques municipals els sobrecostos del Calderón. I també es posa en dubte l’estratègia, que tantes vegades ha repetit Lorena Zamorano respecte a la Rosaleda, d’executar l’obra per després demanar responsabilitats. Tenim un cas clar de que no només han evitat demanar responsabilitats a Sedano per una gestió més que qüestionable, sinó que en un moment electoral decisiu han amagat als alcoians una sentència milionària que podia tindre conseqüències importants en la composició del Consistori”.\nTinguen més o menys credibilitat les explicacions que ha donat l’Alcalde, que Guanyar Alcoi considera com a mínim incoherents, el mateix Toni Francés ha remarcat en Junta de portaveus que aquesta decisió ha sigut pròpia i unilateral i des de Guanyar Alcoi demanem que “done d’una vegada explicacions públiques a tots els veïns i veïnes d’Alcoi, els principals perjudicats, que haurem de pagar aquesta sentència, perquè no pot ser que siguem l’oposició els que estiguem contínuament informant sobre aquesta gestió opaca i tèrbola del PSOE” explica Blanes, i afegeix que “l’Alcalde no hauria de creure que les explicacions ja estan donades, la ciutadania té dret a conèixer el perquè d’aquesta ocultació tan greu“.\nGuanyar Alcoi se sumarà a la moció que presenta Compromís perquè es pose en marxa una comissió d’investigació sobre els diferents afers foscos de l’era Sedano: “Fins ara teníem dubtes sobre la voluntat del PSOE d’aclarir els assumptes més foscos de l’època del PP en el poder, malgrat que confiàvem en que s’estava actuant per fer-ho. Ara, en canvi, estem davant una evidència clara de que l’alcalde, arribat el moment, podria afavorir Sedano i els seus”.\nGuanyar exigeix al govern la publicació de tots els contractes de l’Ajuntament


‘Alloro’, la nova aplicació de trànsit i mobilitat d’Andorra - El Periòdic d'Andorra\n‘Alloro’, la nova aplicació de trànsit i mobilitat d’Andorra\nA través d’un sistema comunitari i solidari, l’app dóna a conèixer el que passa al Principat pel que fa a accidents, cues, radars i obres\nPer Laura Pubill\nPublicat el Dilluns, 15 d'agost de 2016 | 03:30 h\nCues a l’alçada de la frontera entre Andorra i Espanya. | TONY LARA\nEls usuaris andorrans de dispositius mòbils amb sistemes operatius Android ja tenen a la seva disposició una nova aplicació per consultar les 24 hores del dia la informació relacionada amb el trànsit i la mobilitat del país. Per a sistemes iOS d’aplicació estarà disponible pròximament.\nLa app ha estat anomenada com Alloro Andorra i dóna a conèixer tot el que passa al Principat pel que fa a accidents, cues, obres, radars fixos i informacions oficials. Aquest tipus d’informació s’obté amb la tarifa bàsica, que és totalment gratuïta i es troba a l’abast de tothom.\nMentre que per altres serveis més especialitzats, com poder saber on es troben els controls de policia o els radars mòbils, cal inscriure’s a la seva aplicació en una tarifa plus, en la que s’ha de pagar 15 euros si es vol utilitzar el servei durant sis mesos o bé 25 euros si es fa servir durant 12 mesos. A més, l’aplicació compta amb un servei pro destinat exclusivament a conductors professionals de taxis, autocars, etc.\nUn sistema comunitari / Alloro Andorra funciona amb un sistema comunitari i solidari, en el que tothom hi pot participar gràcies a la geolocalització que tenen els smartphones. L’aplicació també està en cooperació amb el grup de Facebook Alloro Andorra.\nL’app està disponible en set idiomes i la seva finalitat és que els usuaris puguin obtenir la informació que necessitin al moment i que ells mateixos siguin els que publiquin les alertes i incidències de trànsit i mobilitat que es trobin pel Principat. Segons es destaca en la pàgina de l’aplicació, Alloro pot funcionar sense Internet. Tot i això, «precisa, evidentment, d’una connexió a Internet per llançar l’aplicació i actualitzar la base de dades d’alertes dels usuaris (amb una connexió wifi, per exemple). En tots els casos la connexió a Internet garanteix el flux de la informació de forma permanent i en temps real».\nEn relació a les dades personals, els creadors asseguren que les dades «seran tractades amb absoluta confidencialitat, no sent accessibles a terceres persones». Al mercat ja existeixen altres aplicacions d’aquest estil com Waze, que és l’app de trànsit i navegació més gran del món i la més utilitzada per a conductors. Tot i això, a hores d’ara, Alloro Andorra és una aplicació destinada només al públic del país.


Ajuntament de Roda de Ter/Sol·licitud i bases de participació a la Fira de Pont a Pont 2021\nData i hora oficials: 23/01/2022 10:30\nSol·licitud i bases de participació a la Fira de Pont a Pont 2021\nÚltima revisió 19-11-2021 12:56\nL'Ajuntament de Roda de Ter torna a programar la Fira de Pont a Pont, que tindrà lloc el diumenge 12 de desembre, després que l'any passat no es celebrés a causa de les restriccions de la COVID-19. La fira es farà de 9 del matí a 2 del migdia al casc antic de Roda de Ter.\nA partir d’avui podeu trobar el full de sol·licitud i les bases de participació de la Fira de Pont a Pont d’enguany al tauler d’anuncis de la nostra web (aquí). Podran presentar sol·licituds els/les artesans/es individuals i empreses artesanes la producció de les quals sigui de disseny i elaboració pròpies. Podeu descarregar-vos la sol·licitud de participació aquí.\nLes sol·licituds s’hauran de formalitzar per escrit, mitjançant el model imprès que facilita l’organització de la Fira, i presentar-lo a l’Oficina d’Atenció Ciutadana de l’Ajuntament de Roda de Ter, Plaça Major, 4, 08510 Roda de Ter o bé telemàticament (obligatori per entitats, empreses i altres administracions) adjuntant l’imprès a una instància genèrica a l’apartat de serveis i tràmits de la pàgina web (aquí). El termini de presentació finalitza el dia 30 de novembre de 2021.\nUna imatge de la Fira de Pont a Pont de l'any 2019\nSol·licitud Fira de Pont a Pont 2021\nBases Fira de Pont a Pont 2021


Sovint crec que m’apunto a totes les festes i festivals que em proposen només per poder-ho explicar després. Què faig, si no, amb totes les meves necessitats bàsiques cobertes, asseguda en aquesta terrassa d’un pis de Diagonal Mar, al costat d’una dotzena de companyes de feina, mentre prenc un còctel i espero que la Pat retiri de sobre una taula d’Ikea una tela de roba que amaga tot d’objectes punxeguts, segons es dedueix només fent una llambregada.\nFa dies que esperem el dia i, com qui no vol la cosa, aquest ja ha arribat. Tinc bones vibracions i crec que tot sortirà bé. He arribat al lloc després de viatjar en tramvia, rodejada de bones persones joves –com les que surten als anuncis d’Estrella Dorada- que anaven a passar una estona al Fòrum per gaudir amb la música del Primavera Sound. Nosaltres, més granadetes, ens hem deixat convèncer i aquí estem esperant descobrir nous viaranys que ens portin a millors quotes de plaer.\nExpectants, la Pat no decep i tant ofereix una explicació concisa sobre una espelma-massatge de fruits exòtics com ens introdueix les principals característiques d’un perfum de feromones o ens convenç que sense el kit de viatge “Secrets de Geisha” no sabrem apreciar cap de les ciutats o països que visitem en el futur.\nConcentrades, demanem informació sobre el Mini Dino i quedem estabornides quan ens dóna a conèixer l’ou mòbil, un aparell que es belluga gràcies a un comandament a distància i que tant serveix per no avorrir-nos mai més durant un dinar familiar com per fer més passables les llargues i inacabables reunions d’empresa.\nAviat, però, ens adonarem que les vertaderes estrelles de la reunió són el “Min Marvelous Dulphin”, especialment per l’apèndix que inclou semblant a un peixet, i un utensili batejat com a “Billy the Kid”, que no té res a veure amb el malvat Henry McCarty, malgrat que sembla que també ens pot portar a córrer per àrides planúries de l’Est i de l’Oest.\nIncontrolables, el guirigall provoca que s’aixequin les persianes d’una finestra d’un dels pisos que queda per damunt del que ocupem nosaltres. Són gairebé les dotze de la nit i molta gent s’aixeca d’hora. Ha arribat el moment de la veritat i de la tria. També serveixen les targes de crèdit. Després, tocarà usar el material i imaginar a la que semblava més mosqueta morta fent de bandida emmanillada i a la que més li tira el tema asiàtic provant unes boletes xineses de colors.


Hospitals en Abia (Província) - Directori - Llistat - Guia - Hospital - Abia - Nigèria - Hospitalsworldguide\nPàgina d'inici › Per país › Nigèria › Abia › Hospitals en abia (província)\nHospitals en abia (província) Abia > Nigèria\nVolem continuar proporcionant informació útil i precisa a totes les persones que necessiten saber com trobar o contactar Hospitals en Abia (Província). Per tant, instem a tots els nostres usuaris que, en cas de trobar errors, informeu-nos-nos perquè puguem corregir-los immediatament. Pots ajudar-nos?.\nSi té símptomes rars com la pèrdua de pes i el cansament extrem, cal tenir cura! Pot ser l'anunci d'una malaltia greu. Si necessiteu anar a l'hospital més proper, consulteu aquesta guia de l'hospital Nigèria. Aquí us mostrarem tots Hospitals en Abia (Província) perquè pugueu contactar o saber com arribar-hi.\nAbia (Província) posseeix 4222476 habitants i és una zona on hi ha hospitals públics i privats. Si cerqueu Hospitals en Abia (Província), feu un cop d'ull a la llista que oferim i veureu totes les dades de contacte de cadascun dels hospitals d'aquesta àrea geogràfica.\nHospitals en Abia (Província) per categoria\nMoltes persones no ho saben, però abans d'anar a un hospital públic Abia (Nigèria), han de passar pel seu metge general per a la seva derivació a un especialista, si aquest és el cas. Si el vostre metge ja l'ha referit i necessiteu saber on està i com contactar amb l'hospital al qual haureu d'anar, aquí trobareu tot\nUn hospital privat, per créixer i assolir un gran prestigi, ha de proporcionar serveis de qualitat i oferir la millor assistència als seus pacients. Si voleu trobar un hospital d'aquest nivell Abia (Nigèria), consulteu-lo aquí\nHospitals en Abia (Província) per ciutat


Manufacturer Details Gibert, Manel\nManel Gibert Vallès va néixer a Reus l'any 1966. Llicenciat en Filosofia per la Universitat de Barcelona i professor de llengua catalana i literatura a l’Escola Andorrana de segona ensenyança d’Ordino, és integrant del col·lectiu Portella i del consell de redacció de la revista homònima de lletres i arts. Ha escrit col·laboracions setmanals per al Diari d’Andorra (2002-2005) i ha exercit d’editor privat, produint, entre d’altres, el facsímil d’Andorra, el meu país (2003).\nHa publicat narracions breus, opuscles i poesia en obres col·lectives com l’antologia Verba et terra (Romania Minor i Govern d’Andorra, 2005), en la qual ha estat traduït al txec pe Jiri Jancik. Ha fet lectures en recitals –un dels quals, denominat Si je dis l’Andorra…, a París, a la seu del Centre d’Estudis Catalans de la Sorbona (2006)– i ha format part del jurat de diversos certàmens literaris, entre els quals el Premi Carlemany de novel·la 2007.\nHa intervingut en xerrades i col·loquis –és el cas de la presentació «Retrats literaris d’Andorra», celebrada en ocasió de la Fira del Llibre de Frankfurt, a la qual va assistir l’any 2007 en qualitat d’autor convidat pel Govern d’Andorra i l’Institut Ramon Llull.\nHa guanyat els concursos Miquel Martí i Pol, per l’oda Avida Dollars (2005), inèdita, i Dia Mundial del Llibre (1998, 2002), amb els reculls que han originat els poemaris Pluja (Edicions del Diari d’Andorra, 2000), Quadern d’Arans, quart volum de la col·lecció Hedra d’Editorial Andorra (2003).\nA continuació, també amb Editorial Andorra, publicava Blaus a la deriva (2010).\nEl seu darrer treball publicat, amb il·lustracions de Sergi Mas, ésA l'ombra del solstici(Editorial Andorra 2017)


La Universitat Catalana d'Estiu analitzarà l'impacte de les Bases de Manresa als Països Catalans coincidint amb la commemoració de 125è aniversari - Ajuntament de Manresa\nLa Universitat Catalana d'Estiu analitzarà l'impacte de les Bases de Manresa als Països Catalans coincidint amb la commemoració de 125è aniversari\nL’alcalde Valentí Junyent farà la cloenda de l’acte, que tindrà lloc a Prada de Conflent el proper 22 d’agost.\nLa sessió “125 anys de les Bases de Manresa. Repercussió als Països Catalans” se centrarà en quin impacte van tenir a Catalunya, a les Illes Balears i al País Valencià els debats de l’assemblea de la Unió Catalanista que es va reunir a la capital del Bages el març de 1892 i el document final que es va redactar: les Bases per a una Constitució regional catalana, conegudes com les Bases de Manresa.\nL’acte, que començarà a les 12 del migdia a l’amfiteatre del Liceu Renouvier de Prada, serà presentat pel president de la Universitat Catalana d’Estiu i de l’Institut d’Estudis Catalans, Jordi Casassas, també catedràtic d’Història de la Universitat de Barcelona. Posteriorment, intervindran els professors Sebastià Serra, de la Universitat de les Illes Balears; i Josep Miquel Santacreu, de la Universitat d'Alacant; i Jordi Rodó, comissari de la commemoració dels 125 anys de les Bases de Manresa. La cloenda anirà a càrrec de l’alcalde de Manresa, Valentí Junyent.\nL'UCE celebra enguany la 49a edició amb el lema “Una societat, una cultura, un país, un futur” i del 16 al 23 d’agost aplegarà a Prada estudiants, professors, professionals, polítics i assistents en general dels territoris que conformen els Països Catalans per participar en classes universitàries, tallers, debats, activitats de lleure i actes i commemoracions, com la que es dedicarà a les Bases de Manresa.


Festes 2006 (5) | Arrels\n← MANIFEST "BLOGGERS PROGRESSISTES PER LA PAU AL PAÍS BASC"\nFestes 2006 (5)\nBé, per acabar en les Festes d’aquest any vaig a ficar dos fotos del dia que més nervis passem els membres de la Comissió de Festes.\nAquesta primera foto, és en el moment que él Regidor de Festes, és a dir, el meu pare, ens fa entrega d’uns detalls als presentadors de l’acte. Així a la fotografia apareixem: Ximo, Vicent i jo.\nA aquesta segona foto, estem tots els membres de la Comissió, per fí, ens hem pogut fer una foto tots juntets: Vicent, Elo (Reina de les Festes de 2005 i que molt al seu pessar acabava regnat), Manu (el meu germanet), jo, Almu, Juan, Maria Teresa i Jose Joaquin.\nBé ara ja falta menys per a les Festes 07 i d’aquí dos messos hi ha que començar a preparar-les.


Blog del Museu Nacional d'Art de Catalunya » Restaurant el color de la llum: vitralls del Museu Nacional d’Art de Catalunya / 1\nEl museu compta amb un conjunt de vitralls d’una gran riquesa tècnica i amb alguns dels exemplars més característics del Modernisme català, un moviment en el qual el vitrall, com la resta d’arts decoratives, va tenir un paper rellevant. En els darrers anys s’han portat a terme diversos projectes de conservació-restauració de vitralls de la col·lecció que pertanyen tots ells als tallers vitrallers més famosos de l’època.\nL’any 2013 es va restaurar el vitrall Al·legoria de l’Exposició de Belles Arts, dissenyat per Josep Lluís Pellicer Fenyé i realitzat pel taller Antoni Rigalt y C.ª (Barcelona, 1890-1903), que actualment es troba dipositat i exposat al Museu del Disseny. L’any 2015 es va treballar en la restauració de dos vitralls realitzats pel taller d’Eudald Ramon Amigó: Rosassa amb l’ull etern i Sant Miquel Arcàngel, tots dos projectats per Enric Monserdà i Antoni Gaudí i exposats a les sales d’Art Modern del museu. Finalment, l’any 2018, es va intervenir una de les finestres pertanyent a la Casa Trinxet, La Mare de Déu quan era xiqueta, dissenyada per Joaquim Mir i realitzada als tallers Rigalt, Granell i Cia. de Barcelona, que va participar a l’exposició itinerant a diverses ciutats del Japó “Barcelona: the city of artistic miracles”. Totes aquestes obres mostren tècniques vitralleres destacades, d’alta qualitat per l’època, amb particularitats i reptes propis a cadascuna d’elles.\nAntoni Gaudí, Enric Monserdà, Taller Amigó, Rosassa amb l’ull etern (cap a 1900-1902). Després del tractament (sense llum transmesa (esq.) i amb llum transmesa (dreta)).\nA l’hora d’iniciar una intervenció, els conservadors-restauradors ens guiem pels mateixos principis i codis ètics propis de la nostra professió. Fem una valoració de l’estat de conservació de la peça i documentem les seves característiques. Determinem els tractaments necessaris per a la seva restauració i analitzem els materials més adients a utilitzar que no comportin cap risc per l’estabilitat i preservació d’aquesta.\nEn tot cas, el diagnòstic i proposta d’intervenció depenen principalment del material constitutiu de l’obra. Una obra de fusta, pedra, metall o qualsevol altre material opac s’intervé de manera diferent a un vitrall que té com a principal característica la de ser translúcid. Aquesta qualitat suposa, sens dubte, el principal repte quan hem d’intervenir sobre el vidre, moltes vegades acolorit o pintat en superfície. Els criteris d’intervenció i l’elecció de materials per a la restauració sempre hauran de garantir el pas de la llum.\nA. Rigalt y Cª. Barcelona, Josep Lluís Pellicer, dibuix, Al·legoria de l’Exposició de Belles Arts (1896). Detall de la figura femenina del plafó central (sense llum transmesa (esq.) i amb llum transmesa (dreta)\nEntre les diverses tècniques de manufactura d’un vitrall, que varien en funció de l’època, em centraré en el vitrall emplomat. Aquest és el que trobem als finestrals de les catedrals i el que majoritàriament veiem quan passem davant d’un edifici modernista. A més del vidre pla, el vitrall es compon de tires de plom que envolten tots els fragments de vidre així com el perímetre del vitrall. Aquests ploms estan soldats entre ells i conformen una xarxa que proporciona estructura i rigidesa al vitrall. A la majoria dels vitralls emplomats modernistes trobem la massilla, que els vitrallers posaven entre els ploms i els vidres, per reforçar-los i donar-los estanquitat a l’hora de col·locar-los en una finestra.\nTambé trobem altres materials, generalment metàl·lics, per a la subjecció dels plafons de vitrall al seu marc o a l’arquitectura: les barres o llistons de ferro de subjecció, generalment fixats als plafons mitjançant filferros soldats als ploms, que actuen de travessers i separen els diversos plafons del vitrall.\nPatologies i alteracions dels vitralls\nLes patologies que presenten els vitralls depenen de la naturalesa de cada material constitutiu, de la seva composició i del comportament en relació amb el seu entorn al llarg del temps. Algunes de les patologies més comunes són les fractures del vidre i, com a conseqüència, a vegades la pèrdua de fragments de vidre; les fractures de plom que produeixen l’afebliment i la pèrdua de resistència estructural de tota la xarxa; els bombaments o deformacions producte de la pèrdua de resistència de la xarxa de plom i altres alteracions pròpies de cada material compositiu.\nUn dels procediments més habituals en les intervencions de restauració del vitrall és la unió de vidres fracturats. Les causes de fractura, una de les patologies més freqüents del vidre, poden variar: fractures produïdes per actes de vandalisme quan els vitralls es troben a l’exterior, cops accidentals, una manipulació incorrecta dels plafons durant el trasllat, així com el deteriorament dels elements compositius del vitrall que poden comportar, per exemple, la pèrdua de resistència estructural de la xarxa de ploms.\nA. Rigalt y Cª. Barcelona, Josep Lluís Pellicer, dibuix, Al·legoria de l’Exposició de Belles Arts, Al·legoria de l’Exposició de Belles Arts (1896). Vidre plaqué amb decoració de grisalles i groc d’argent, que presenta moltes fractures i va ser intervingut, en el passat, afegint un paper encolat per evitar la pèrdua dels fragments de vidre (Plafó central amb llum transmesa)\nEn un proper article continuarem parlant de la restauració d’aquesta col·lecció de vitralls del Museu Nacional.\nBlog del Museu Nacional d'Art de Catalunya » Restaurant el color de la llum: vitralls del Museu Nacional d’Art de Catalunya / 2 ha dit:\n23 de desembre de 2020 a les 12:44 pm\n[…] de vitralls de la col·lecció del Museu Nacional que us començava a explicar en un article anterior. En aquest segon article continuem el recorregut per la restauració d’aquests […]\nCAPTCHA * Time limit is exhausted. Please reload the CAPTCHA. + quatre = dotze


Bloc de l’Agència Catalana de Cooperació al Desenvolupament » Més cafè, menys tequila\nBloc de l’Agència Catalana de Cooperació al Desenvolupament » Més cafè, menys tequila RSS\nEnmig d’aquest panorama tan desencisador, però, s’alça un oasi d’esperança: les cooperatives de comerç just que es dediquen a la producció del cafè. A l’estat de Chiapas existeixen diverses d’aquestes cooperatives que amb més de 10 anys d’experiència són pioneres a la regió. La presa de consciència dels grups de camperols els va portar a associar-se per entrar en una dinàmica de relacions comercials respectuoses, el comerç just. Enrere quedava la impotència del cafeter individual que venia la producció al preu que li imposava el “coyote” (intermediari). Començava una nova manera de treballar, vetllant per la qualitat del producte a través de tallers de capacitació (fins i tot en agricultura orgànica), relacionant-se directament amb els països compradors gràcies a la cooperació internacional o facilitant l’apoderament de les dones a dins de les pròpies organitzacions. Encara queda molt camí per recórrer però els primers passos són ferms i en la bona direcció.\nDavid Fàbregues – Àmbit de Comunicació


Cua de joves que participaven en un cribratge massiu.\nMalgrat l'augment de pacients i positius per covid-19, no s'ha sumat cap mort i milloren les dades de propagació\nActualitzada 29/07/2021 a les 11:55\nLes dades tancades aquest dimecres pel departament de Salut indiquen un nou increment en el nombre d'ingressats a planta i a les UCI dels hospitals tarragonins. Es tracta de xifres que no es produïen des del febrer d'aquest any, amb el procés de vacunació molt menys avançat i amb xifres de mortalitat molt altes.\nAquesta és una de les principals diferències respecte d'inici d'any, la mortalitat. Ara hi ha 142 (+11) pacients afectats per covid a planta al Camp de Tarragona i 24 (+2) a les Terres de l'Ebre i els ingressos a les UCI són de 38 i 8 respectivament. En canvi, no s'ha produït cap mort a les comarques de Tarragona vinculada al coronavirus.\nEls nous positius detectats es mantenen en xifres estabilitzades: 388 nous al Camp de Tarragona (56.476 en total) i 67 a l'Ebre (13.294 en total).\nLa vacunació segueix ritmes diferents segons la regió sanitària. Al Camp de Tarragona s'han posat 2.273 primeres dosis noves i 1.850 segones dosis, mentre que a les Terres de l'Ebre les xifres totals s'han reduït respecte de la jornada anterior, amb 333 noves primeres dosis i 227 segones dosis de vacunació.\nMalgrat l'increment del nombre d'ingressats, esperant que s'arribi al pic de la corba anunciat pel departament de Salut, es manté la tendència a la baixa tant del risc de rebrot com de la velocitat de propagació de la malaltia. Al Camp de Tarragona el risc de rebrot ara és de 873 punts (quan la jornada anterior era de 930) i a la regió de les Terres de l'Ebre és de 511, lleugerament inferior als 536 de la jornada anterior.\nPel que fa a la velocitat de propagació de la malaltia, ara és de 0,86 al Camp de Tarragona i de 0,82 a les Terres de l'Ebre, aconseguint mantenir-se des de fa dies per sota de l'u que marca l'expansió de la covid.\nComenta el contingut : La xifra d'ingressats als hospitals de Tarragona se situa en xifres del febrer passat


Conditions générales de vente – Hotel Niu de Sol – Cau de Palau\nÚs dels serveis de reserva en línia de HOTEL BOUTIQUE NIU DE SOL/ EL CAU DE PALAU2.1. Serveis de Reserva en línia2.1.1. Serveis de Reserva en línia: Els serveis de Reserva en línia tenen com a finalitat la reserva d’una habitació a HOTEL BOUTIQUE NIU DE SOL/ EL CAU DE PALAU. La utilització d’aquests serveis suposa l’acceptació plena i sense reserves, i la validesa, de totes i cadascuna de les condicions generals recollides en l’última versió actualitzada d’aquestes condicions generals.2.1.2. Procediment de contractació: En el moment d’utilitzar el servei l’usuari rebrà un correu electrònic de confirmació en el qual s’inclourà el seu número de localitzador de la reserva. Aquest correu li serveix com a comprovant de la seva reserva i com a confirmació de l’acceptació. Comproveu el bo i la confirmació per descartar possibles malentesos. Si hi hagués alguna dada incorrecta o alguna condició inacceptable, contacteu amb nosaltres en el termini de dos dies a partir de la confirmació.2.1.3. Garantia i política de cancel·lació: Les reserves realitzades a través d’aquesta pàgina quedaran garantides mitjançant la targeta de crèdit facilitada per l’usuari en el formulari. La no presentació al check-in o cancel·lació fora del termini indicat (menys de 24 hores), suposen un càrrec automàtic a la targeta de crèdit de l’import corresponent a una nit, així com la cancel·lació de la reserva.\nProtecció de les dades personals dels usuaris per part de HOTEL BOUTIQUE NIU DE SOL/ EL CAU DE PALAUEn compliment del que disposa l’article 5 de la Llei orgànica 15/1999, de 13 de desembre, de Protecció de dades de caràcter personal (d’ara endavant, “LOPD”), HOTEL BOUTIQUE NIU DE SOL/ EL CAU DE PALAU, us informa que les dades de caràcter personal que ens heu proporcionat amb l’emplenament de qualsevol formulari de registre electrònic que apareix en el nostre Lloc web, així com aquelles dades a les que HOTEL BOUTIQUE NIU DE SOL/ EL CAU DE PALAU accedeixi com a conseqüència de la vostra navegació, de la consulta, sol·licitud o contractació de qualsevol servei o producte, o de qualsevol transacció o operació realitzada a través del Lloc web de HOTEL BOUTIQUE NIU DE SOL/ EL CAU DE PALAU, quedaran recollides en un fitxer el responsable del qual és ……., podreu exercir el vostre dret d’accés, rectificació, cancel·lació i oposició al tractament de les vostres dades personals, en els termes i condicions previstos en la mateixa LOPD. Si no s’emplenen els camps obligatoris que apareixen en qualsevol formulari de registre electrònic, podrà tenir com a conseqüència que HOTEL BOUTIQUE NIU DE SOL/ EL CAU DE PALAU no pugui atendre la vostra sol·licitud. Les finalitats de la recollida de les dades personals són les que s’indiquin, en particular, en cadascuna de les pàgines on aparegui el formulari de registre electrònic.Amb caràcter general, les dades de caràcter personal que ens proporcioneu s’utilitzaran per atendre les vostres sol·licituds d’informació i per informar-vos sobre noves activitats, productes i serveis de HOTEL BOUTIQUE NIU DE SOL/ EL CAU DE PALAU. En aquest sentit les dades personals es podran segmentar i tractar per elaborar perfils de mercat amb finalitats publicitàries. A l’efecte del que preveuen els articles 11 i 34.e) LOPD, consent expressament que HOTEL BOUTIQUE NIU DE SOL/ EL CAU DE PALAU pugui comunicar les vostres dades a empreses del Grup per als fins que s’indiquen abans, amb destinació a qualsevol país del món, fins i tot a aquells que no ofereixin un nivell de protecció equiparable al de la LOPD. En acceptar la informació disposada en aquest avís legal, es dóna per informat el que està recollit a l’article 27 LOPD, relatiu a la comunicació de la primera cessió de dades.El consentiment per a la comunicació de dades de caràcter personal és revocable en qualsevol moment, si bé no tindrà efectes retroactius. Si en completar les vostres dades en el corresponent formulari heu manifestat la vostra voluntat de rebre informació a través de correu electrònic, consentiu, consegüentment, que us remetem comunicacions comercials per via electrònica segons el que s’exigeix per la Llei de Serveis de la Societat de la Informació i del Comerç Electrònic. En cas que ens faciliteu dades de caràcter personal de terceres persones, en compliment del que disposa l’article 5.4. La LOPD, declara haver informat amb caràcter previ a aquestes persones del contingut de les dades facilitades, de la procedència d’aquesta informació, de l’existència i finalitat del fitxer que conté les dades dels destinataris d’aquesta informació, de la possibilitat d’exercir els drets d’accés, rectificació, cancel·lació o oposició, així com de les dades identificatives de HOTEL BOUTIQUE NIU DE SOL/ EL CAU DE PALAU en els termes i condicions que s’hi estableixen. HOTEL BOUTIQUE NIU DE SOL/ EL CAU DE PALAU es compromet a tractar de manera absolutament confidencial les dades de caràcter personal, fent-ne un ús exclusivament per a les finalitats indicades.HOTEL BOUTIQUE NIU DE SOL/ EL CAU DE PALAU us informa que té implantades les mesures de seguretat d’índole tècnica i organitzatives necessàries que garanteixin la seguretat de les vostres dades de caràcter personal i n’evitin l’alteració, pèrdua, tractament i/o accés no autoritzat, atès l’estat de la tecnologia, la naturalesa de les dades emmagatzemades i els riscos a què s’exposen, tant si provenen de l’acció humana o del medi físic o natural. Tot això de conformitat amb el previst a l’article 9 LOPD i en el Reial Decret 994/1999, d’11 de juny, pel qual s’aprova el Reglament de mesures de seguretat dels fitxers automatitzats que continguin dades de caràcter personal.


Victor Valdés, el principi i el final del sistema del Barça\nJa és el porter blaugrana que ha jugat més partits\nTONI PADILLA 31/08/2011 00:00\n260x366 Victor Valdés, el principi i El final del sistema del Barça / JOSEP LAGO / AFP Victor Valdés, el principi i El final del sistema del Barça / JOSEP LAGO / AFP\nJugant contra el Vila-real, Victor Valdés es va convertir en el porter amb més partits oficials jugats amb el Barça, igualant els 410 d'Andoni Zubizarreta. Josep Guardiola va aprofitar aquest fet per bromejar sobre el sistema tàctic utilitzat davant de l'equip de la Plana, en comentar: "Ha estat un homenatge a Zubizarreta, que va ser el primer que va patir un 3-4-3".\nAls seus 29 anys, Valdés sap que passen les hores que el separen del partit en què superarà la xifra de Zubizarreta, segurament a Sant Sebastià. Valdés, el noi que Van Gaal va enviar de tornada al filial quan tenia fama d'indòmit, ha aconseguit de mica en mica posar-se a l'altura de noms com els de Plattko, Ramallets, Sadurní, Urruti i Zubizarreta. Els ha superat a nivell de títols, i finalment també els ha superat en partits. "És el millor, no hi ha dubte", deia en el seu moment Salvador Sadurní. "Sempre he cregut en ell", afegeix Antoni Ramallets, un dels grans defensor del porter català.\nValdés ja fa molt que va deixar enrere aquella època en què la seva presència sota els pals generava debats. Ara, si de cas, el debat és saber si és millor que Iker Casillas i mereix ser titular a la selecció. "Hauria de jugar en Víctor", diu Sadurní. "Els dos són molt bons", diu, més diplomàtic, Ramallets. Per a Valdés, però, el que és important és estar concentrat cada dia i no oblidar que la sort d'un porter, molts cops, depèn dels detalls. "Sense aquella final de la Lliga de Campions de París jo potser ara mateix no seria porter del Barça", admetia després del partit contra el Vila-real recordant aquella final en què va fer-se un fart de negar el gol a Henry i Ljungberg.\nLa de París va ser la primera de les tres Lligues de Campions que ja ha guanyat un porter que no deixa de rebre elogis. I molts provenen d'un Guardiola que destaca la capacitat del seu número 1 per participar en el joc com a primer home que dóna sortida a la pilota. Si en la major part d'equips el porter la cedeix i es limita a esperar, al Barça Valdés forma part del joc. "Sempre diem que si no podem per un costat, busquem el Víctor i ell canvia el joc a l'altra banda", apunta Guardiola, destacant el fantàstic joc amb els peus d'un porter que molts cops acaba els partits amb més passades d'èxit amb el peu que migcampistes rivals. "En Víctor manté la circulació de la pilota", afegeix un Guardiola que també valora la capacitat de concentració d'un porter "fantàstic en l'un contra un", segons Sadurní.\nSer porter al Barça no ha estat mai fàcil. Però Valdés ha desterrat tot debat inaugurant una nova filosofia a la porteria. La d'un porter brillant quan rep xuts, però que forma part del sistema de joc quan es té la pilota. El seu partit 410, de fet, va jugar-se amb un 1-3-4-3. I aquest "1" era Valdés. El principi i el final del sistema del Barça.


Nen que no tocava de peus a terra - John Boyne -5% en libros | FNAC\nEls Brocket són uns perfectes avorrits i responsables i estan molt orgullosos de ser-ne. No poden deixar d’arrufar el nas davant tot el que sigui diferent. Però els Brocket no han tingut sort: des del moment que el seu fill Barnaby va arribar al món ha desafiat les lleis de la gravetat i sura per l’aire. Desesperat per fer contents als pares, en Barnaby s’escarrassa per tenir el peus ben posats a terra sense cap mena d’èxit!Un dia fatídic, els Brocket decideixen que ja n’hi ha prou. Ells mai no havien demanat tenir un nen... Ver más\nOpiniones de clientes Nen que no tocava de peus a terra


Programació L´Ovidi Ferotge\n14/11/2015 Canet de Mar\n21.00h - Museu Domènech i Montaner\nMercè Sampietro, Eduard Iniesta i Llúcia Vives\nAquesta proposta vol apropar al públic la relació de l’Ovidi amb la poesia, les seves seleccions, el seu gest i la seva dimensió com a poeta, no només a través de les seves cançons, sinó també de poesies pròpies no musicades i algunes d’elles inèdites.\nDel 13 de març al 14 de novembre\nBiblioteca - Sala Adults - Espai música i imatge\nOvidi en el record\nLa Biblioteca us posa a l´abast el seu fons bibliogràfic, documental i audiovisual sobre l´artista, destacant la premsa recopilada durant els anys 70/80, així com la del seu pas per Canet.\nActes que ja s´han realitzat:\n20.30h - Escola de Teixits de Punt\nGràcies, Ovidi: “De part dels bons fins la mort”\nPaco Prieto, Arturo Gaya i Kike Pellicer\nUn concert que compleix una funció doble: donar a conéixer l’Ovidi Montllor a nova gent i recordar-lo ara, tot just als 20 anys de la seva mort, amb la certesa que estem davant d’un repertori necessari per interpretar la societat actual.\n20.30h - El Centru\nCrònica d’un Artista\nDocumental dirigit per Pere Pons, producció de Ressons i realitzada pel Grup Enderrock amb el suport de Televisió de Catalunya. Relata la vida d’un dels artistes més complets i compromesos del moviment de la Nova Cançó. L’autor, intèrpret, actor, rapsode i músic, que va destacar per la seva intensitat dramàtica i poètica.\n19.00h, Estudi Tenas - 20.00h, Sala Municipal d’Exposicions\nCurador: Salvador Castellà\nS’inauguraran dues exposicions: la d’Homenatge a l’Ovidi amb obres de diferents artistes, a l’Estudi Tenas (fins els 12 de Juliol) i la d’Objectes Personals de l’Ovidi, amb fotos de la Pilar Aymerich (Creu de Sant Jordi el 2005), a més de cartells, vinils i llibres (material cedit per la Fundació Cançó Pep Parra i per la Carme Durich) a la Sala Municipal d’Exposicions (fins el 5 de Juliol).\nLa Pilar Aymerich vindrà a presentar l´exposició i L’Esmolet acompanyat d’en Quim Espàrrech cantaran unes cançons de l´Ovidi.\n21.00h - Carrer de la Font\nToni Xuclà i Jordi Vidal\nUn espectacle amb les cançons que l’Ovidi Montllor va cantar i en què es reciten poemes que l’Ovidi va recitar. Un espectacle alegre, auster i brillant compost per disset poemes i cançons de l’Ovidi acompanyades per Toni Xuclà amb nous arranjaments que potencien la capacitat expressiva de Jordi Vidal, l’actor i cantant.\n21.30h - Carrer Ample\nToti Soler és l´eco d´aquell que oferia la més franca i lleial aliança artística i personal. El poeta, actor i cantant d’Alcoi ara reviu a través de la paraula de l’actor Joan Massotkleiner i de la veu de la cantant Gemma Humet, embolcallats per la sensibilitat dels versos transformats en cançons perennes i el mot punyent.\nL’Ángel (Ovidi Montllor) és un caçador furtiu que viu en un bosc amb la seva mare (Lola Gaos), una dona tirànica i violenta. En un dels seus escassos viatges a la ciutat, coneix la Milagros (Alicia Sánchez), una noia que ha fugit d’un reformatori i que és l’amant d’un delinqüent anomenat El Cuqui.\n22.00h - Cúpula Comediants\nCia. La Dependent d´Alcoi


espeleo i aigua: CONVERSIÓ DE LA LLUM PER BTT, HA-III, PER ESPELEOLOGIA\nJa fa temps que en aquest país les novetats en electrònica arribant, tard o mai. Però gracies a l'internet això ho comencem a superar. Un company del GEXXI, en concret el David P. un Crak en qüestions d'aquestes histories, en un web de Hong Kong ( http://www.dealextreme.com/ ) existeix una tenda virtual que en dòlars et venen de tot i més per correu aeri convencional o per enviament urgent en 10 dies més car però més segur i ràpid, el més no interessa, en qüestió de llumeneres Led, per tria i remenar, alguns companys del GEXXI és decidiren pel model Aurora, (http://www.dealextreme.com/details.dx/sku.16091) un lot de mà que té la seva gracia, per mi això de dur coses pels costats del casc no m'acaben de convèncer, les hi dut i no té gaire gracia en llocs estrets passa tot menys els llums. Així que mirant i rebuscan vaig trobar en aquest web unes llums destinades a les BTT o bicicleta de muntanya el model HA-III, amb un led SSC P7 de 12 watts i 900 lumens de potencia lumínica, si heu llegit bé 900 lumens ( http://www.dealextreme.com/details.dx/sku.25149 ).\nI com sempre la inventiva és va posar en marxa, en un principi la idea és col·locar el llum en el frontal del casc com resulta evident, desprès calia veure quina estanquitat gaudia el porta piles, el que du no te les garanties que jo desitjaria.\nA partir d'aquí la cosa estava clara calia inventar-se com fer que el grup de piles càpigues en un portapiles estandar. He de dir que disposa d'un grup de bateries amb un circuit de control de carrega/descarrega i carregador a banda.\nLes bateries recarregables d'Io-Liti son la gran troballa del segle, en poc espai i poc pes contenen prou energia per fer anar dispositius varis. Les bateries de Io-liti en contra tenen que el seu maltractament pot ocasionar explosions i/o deflagració, l'aigua, les sobra tensions i la descarrega total les pot fer mal bé. Així hem de ser curosos amb el seu us.\nEl grup de bateries que porta no el faig servir, utilitzarem els de la casa TrustFire el model de pila 18650 Io-Liti 2500mAh amb una carrega màxima de 4,2 Volts i una tensió de descarrega mínima de 2,7 volts, ( http://www.dealextreme.com/details.dx/sku.5790 ) el de la caixa son de la mateixa referencia.\nLa fixació al casc l'he fet amb una senzilla peça d'acer inox, de pocs mm de gruix per poder-la doblegar amb garanties que no trenqui i no es rovelli Tres forats, una volandera dentada per evitar que giri accidentalment, i fixada a la part frontal del casc amb dos cargols, el cos d'alumini de la lluminària, segons diu és IP 65, el que vol dir que pot aguantar un raig d'aigua a pressió en qualsevol direcció (?).\nLa caixa o el porta piles/bateries farem servir el que duia el model làser de la Petlz, i que també incorporaven alguns frontals d'aquesta coneguda marca. L'he intentat fer amb el portapiles de la Duo, però l'inconvenient que té, que només podem col·locar un màxim de tres bateries, cosa que ho fa inviable per les connexions que hem d'utilitzar i treure un bon rendiment de tot el tinglado. Altra opció estaria fer-nos un, de totes maneres pertany ha altre article, que poder parlarem...\nAixí que l'antic serà l'escollit de tots. D'aquest portapiles només hem de tallar el tàbic plàstic que té en un lateral, també tapar els forats, he fet servir massilla de fibra de vidre.\nSegon pas, connexió de les bateries, no farem cap soldadura per no espatllar les piles i poder carregar-les amb el carregador a l'ús, quan aquestes es descarreguin. En una placa de coure he realitzat dos circuits impresos (CI), l'inferior i un superior que càpiguen dins la caixa que forma el portapiles . Els CI fets amb les pistes pertinents faran que quatre piles de Io-Liti, on dues i dues les connectarem en sèrie, desprès les dues series en paral·lel, d'aquí a la lluminària amb aquesta connexió obtenim 8'4 volts en plena carrega i 5000mAh d'autonomia. Estanyarem els dos CI per evitar que les pistes d'aram produeixin verdet i espatllin les bateries. Desprès la inferior la fixarem al portapiles. En la tapa o part superior un forat serveix per passar el cable que anirà a la llum, he utilitzat el dos connectors que venen d'origen. En el CI superior una molla farà que aquest pressioni les bateries per evitar un mal contacte. Un espàrrec travessa tot el conjunt i una femella palometa tanca el conjunt.\nBé la potencia de llum que té impressionant. Gaudeix de dos nivells de llum alta i baixa que seria mitja, hi ha un tercer nivell de llum tipus discoteca, no tot pot ser perfecte. L'autonomia no la tinc prou determinada, diu entre 3 i 4:30 hores, no hem vull equivocar, però penso que amb el muntatge de bateries que he fet pot superar aquest, podem portar quatre bateries més, a banda d'una llum frontal per si les mosques. En la part posterior trobem l'interruptor. Sembla un xic complicat d'encendre la practica demostra que com qualsevol altre interruptor.\nUna altra cosa a tenir en conte, el preu, fent la suma en euros tenim que:\n2 paquets de dues piles 12,88 euros\n1 carregador 5,43 euros\n1 llum amb tots els accessoris 57,16 euros\ntotal 75,47 euros.\ndespeses d'enviament a part.\nNo em direu que el preu no esta ajustat, potencia preu qualitat. L'Orient ja és aquí, qui dona mes.\nCompareu altres llums i trencant dues d'aquestes, sortim guanyant diners. De totes, totes això és una opció que jo tinc escollida, ni millor ni pitjor.\nLa taca vermella (espeleòleg) esta a uns 20 m esta il·luminat per la HA-III\nLa veritat es que amb aquests llums ja m'he oblidat del carburer i aixó que sempre l'habia defensat molt. Son fantàstics. Jo de moment els continuaré portant al costat... no soc gens manitas.\n7 de juliol de 2009 a les 7:06\nQuina pasada de tinglado! Quantes hores de feina has dedicat al invent?\n7 de juliol de 2009 a les 10:09\nDavid_P ha dit...\nT'ha quedat de primera ! I molt ben solucionat el tema piles. Una opció també hauria estat aïllar el bloc de piles amb resina epoxi o sika. Però clar no queden tan ben ubicades com amb un portapiles.\n7 de juliol de 2009 a les 18:11


Josep Maria Bartomeu presenta els canvis a la directiva del Barça\nManel Arroyo passa a ser vicepresident i Toni Freixa deixa de ser el portaveu del club\n3 min. Barcelona 10/02/2014 21:02\n651x366 Josep Maria Bartomeu, president del Barça / ALBERT OLIVÉ / EFE Josep Maria Bartomeu, president del Barça / ALBERT OLIVÉ / EFE\nJosep Maria Bartomeu, president del Barça, ha donat a conèixer aquest dilluns els canvis que hi ha hagut a la junta directiva del club. El més destacat és la incorporació de Manel Arroyo com a nou vicepresident, que combinarà la seva tasca de l'àrea de Mèdia amb la de Comunicació.\nL'altre gran novetat és que Toni Freixa deixa de ser el portaveu del club. Un càrrec que, de moment, no ocuparà cap directiu, i serà el meteix Manel Arroyo qui "decideixi després de cada reunió de Junta quin directiu surt a parlar, en funció dels temes tractats", ha dit Bartomeu.\nD'altra banda, Dídac Lee Dídac Lee deixa l'àrea econòmica, Eduard Coll passa a ser vicepresident i secretari de la Fundació, i Javier Bordas passa a ser el representant a la Federació Espanyola de Futbol, a més d'encarregar-se de les relacions amb les federacions nacionals on hi juguin futbolistes blaugranes.\n"Avui ha començat una nova etapa d'aquesta junta directiva que presideixo. Ens queda molt camí a recórrer fins al 2016 i avui hem decidit fer uns canvis, fruit d'una necessitat de renovar energies i multiplicar el serveis del directius al club", ha dit el president.\nPel que fa al canvi de portaveu, Bartomeu ha aclarit: "No tenim cap problema de comunicació. Aquest canvi, aquesta nova vicepresidència no és per com ho estan fent. Volem fer un pas més en la gestió de la comunicació, no només al nostre país sinó també a nivell global. El Barça ha d'estar a tot el món i per això hem fet aquest canvi. Li donem molta importància i n'esperem molt".\nBartomeu també ha explicat que té al cap la possibilitat d'incorporar un nou directiu a la junta (actualment hi ha 19 membres), però que no prendran una decisió fins la següent junta. "No hi eren tots els directius i m'interessa parlar-ne amb tots ells".\nCruyff i l'Espai Barça\nD'altra banda, el president també ha parlat de Johan Cruyff, que va deixar de ser president honorífic poques setmanes després que Sandro Rosell accedís al càrrec de president. "Hem tingut contacte amb algunes persones properes a Cruyff. Seguirem parlant. És una persona molt apreciada i distingida al nostre club. Crec que les coses, a poc a poc, tornaran a la normalitat".\nTambé s'ha fet ressò de l'Espai Barça un dels grans projectes d'aquesta junta directiva. El president ha reiterat la voluntat de tirar-lo endavant i ha assegurat que el referèndum "no serà plebiscitari", en el sentit que si el resultat és negatiu la junta no se sentirà debilitada.\nMessi, "el més ben pagat del món"\nPer últim, el president del Barça ha parlat de Leo Messi. Bartomeu ha explicat que ha parlat amb el seu pare "igual com s'ha parlat amb tots els agents dels jugadors per informar-los dels canvis al club", i ha dit que, malgrat que no s'ha treballat en la renovació i ampliació de contracte, la voluntat de la junta és que l'argentí millori la seva fitxa: "És el millor futbolista del món i volem que també sigui el més ben pagat".\nNova junta directiva del Barça\nJosep Maria Bartomeu, "preocupat" per l'acció de responsabilitat


EL SEGON CERVELL | Ramon Camats\n« QUI ESPERA, DESESPERA\nJUTGES ENDIMONIATS »\n29/12/2019 per Ramon Camats\nEl cor té unes raons que la raó no entén, va escriure el filòsof Blaise Pascal. Tenia raó, hi ha una pugna constant entre un i altre, ara guanya l’un, ara l’altre. Qui no ha pensat mai, posem per cas: «Aquest xicot no em convé gens, però hi aniré igual; n’estic tan enamorada…». Oi que els sona, aquest raonament de mostra?\nEl lector segur que coneix expressions com ara: «Prendre una decisió visceral», o «Tenir papallones a l’estómac», o «Estar cagat de por». Totes manifesten una veritat que coneixem des de fa temps: que hi ha una gran relació entre les operacions del ventre i les de la ment, entre el que som i el que mengem, com digerim i com expulsem el que ens posem a la boca. Ara potser ja estem en condicions d’inventar una frase anàloga a l’anterior: «El ventre té unes raons que la raó desconeix». Fixin-se que parlo del ventre, no de l’estómac. Ja sabem que hi ha persones que pensen amb l’estómac, això té un nom, golafreria. Però no em refereixo a això, sinó al fet literal que pensem amb el ventre, concretament amb els budells. Saben que l’intestí té 200 milions de neurones? Semblaran poques o moltes, però pensin que és més que les que té al cervell, posem per cas, un gos o un gat. Què hi fan tantes neurones a l’intestí dels humans? Que no era el cervell l’òrgan que fèiem servir per a pensar?\nHi ha entesos que afirmen que l’intestí és el segon cervell perquè en ell es fabriquen molts neurotransmissors, unes substàncies que ajuden en la transmissió d’informació d’unes neurones a unes altres i que resulten essencials per al correcte funcionament del sistema nerviós. Pensin que el que anomenem «depressió», una coneguda i de vegades greu i duradora alteració emocional, no és més que el resultat d’una insuficient producció de determinats neurotransmissors, per exemple, la serotonina, el 95% de la qual és fabricada justament a l’intestí prim. Entenen ara que una alteració del funcionament de l’intestí pot afectar la personalitat, el benestar o l’estabilitat psíquica dels humans? L’efecte contrari ja el coneixíem, però: quan estem nerviosos «tenim cagarrines»; i a l’extrem, acabem tenint «colon irritable», una malaltia psicosomàtica ben coneguda. En fi, tant parlar de les operacions del ventre i de la ment que gairebé em descuido de dir que parin compte, ara que s’atansen festes. Mirin què es posen a la boca. No pensin només amb l’estómac, ans posin seny, car altrament l’haurà de posar un intestí sobrecarregat.\nArxivat a ALIMENTACIÓ, Felicitat, Gastronomia, MENJAR, SALUT, Sanitat, SOCIOLOGIA, VENTRE | Feu un comentari


L'encant de El Port de la Selva, Alt Empordà, Girona - Costa Brava\nL'encant de El Port de la Selva\nEl Port de la Selva és un bonic i tranquil poble de pescadors, ideal per a unes bones vacances. Situat a 26 quilòmetres de la frontera francesa per Cervera, compta amb una ampla badia de tranqui·les i transparents aigües ideals per la pràctica dels esports aquàtics: vela, rem, motonàutica, ski i pesca submarina. Disposa d’una bona estructura hotelera i de restauració, així com càmpings, pistes de tenis. Rutes de senderisme i Club Nàutic on es poden fer diferents pràctiques d’esports nàutics. El seu terme municipal és un dels més extensos de la zona, ocupant una extensió de 41,49 km². S’Estén des del “rec d’en Feliu” fins a la cala de Portaló per la costa, i per l’interior Fins als termes de Llançà, Vilajuïga, Pau, Palau-saverdera, Roses i Cadaqués.\nDins d’aquest entorn trobem una gran riquesa paisatgística on es combina el blau del mar Mediterrani, la verdor de les vinyes i, aixecant-se sobre el nivell del mar, muntanyes esculpides pel pas del temps amb cims d’alçades destacades Com Sant Salvador (671 m) i el Puig de Queralbs (621 m.), conformant la serra de Rodes. Formen part del seu terme la Vall de Santa Creu, Santa Creu de Rodes, Sant Baldiri de Taballera i el monestir de Sant Pere de Rodes.\nAl poble el carrer del Mar i el nou Passeig Marítim voregen la badia d’El Port de la Selva,presidida per la blanca església, envoltda de cases també blanques cobertes de teules torrades.La població celebra la seva Festa Major per Sant Baldiri, patró de la vila, el 20 de maig. També tenen lloc, entre altres, una fira anual celebrada a la primavera i dedicada a l’espàrrec de bosc i Tramuntan’Art”,una Mostra d’art dedicada a la tramuntana.\nL’”Art gros” d’El Port de la Selva\nLa pesca ha estat tradicionalment l’activitat primordial dels habitants del Port, i fins a l’actualitat, ha arribat la fama del gran art comunal del poble , dit l’“art gros”, xarxa de cànem de grans dimensions (400 m de llarg i 30 h d’ample), molt resistent, que es tirava quan entraven a la badia els bancs de tonyines per a fresar-hi. Era de patrimoni de la comunitat, i es guardava a l’església parroquial de la Selva (després a la del Port) i es llançava des del port de Reig. Tot el poble, convocat per les campanes de l’església, participava en aquesta operació; i tothom, des de la platja o des de les barques, tenia una tasca assignada. L’“art gros” es mantingué fins als darrers anys del segle XIX, període en què s’extingí probablement a causa de la progressiva minva de túnids en aquestes aigües.\nEl castell de Verdera,o de Sant Salvador de Verdera, és una fortificació medieval situada al cim de Sant Salvador Saverdera, a 670 m sobre el nivell del mar, el pic més alt de la serra de Rodes, que en aquest sector pren el nom de muntanya o serra de Verdera. Pertany al municipi del Port de la Selva i només s’hi pot accedir a peu. L’accés més fàcil és pel N, des del monestir de Sant Pere de Rodes, per un corriol que s’enfila per la muntanya. L’accés pel SO, des de l’ermita de Sant Onofre, a Palau-saverdera, és molt més costerut i escarpat.\nAquest niu d’àligues serví de defensa del monestir, de talaia contra la pirateria, de santuari i de mirador residencial dels comtes d’Empúries. Actualment, les seves ruïnes serveixen de fita entre els termes municipals del Port de la Selva, Palau-saverdera i la Selva de Mar. Des del pic on hi ha el castell es domina un panorama privilegiat i espectacular de tota la plana de l’Alt Empordà, i el golf de Roses.\nAntiga imatge d’El Port de la Selva amb barques avarades a la platja (Autor desconegut)\nRestes del castell de Sant Salvador. (Foto Autor desconegut)